บทความหลัก: วัยซนคนการ์ตูน
ต่อไปนี้จะเป็นรายนามของตัวละครจากหนังสือการ์ตูนและภาพยนตร์การ์ตูนโทรทัศน์เรื่อง วัยซนคนการ์ตูน แต่งเรื่องโดย ซึงุมิ โอบะ วาดภาพโดย ทาเคชิ โอบาตะ

ครอบครัว มาชิโระ
----------------

### มาชิโระ โมริทากะ

มาชิโระ โมริทากะ
(ญี่ปุ่น: ましろ　もりたか /เขียนด้วยคันจิ: 真城 最高; โรมาจิ: *Mashiro Moritaka*)
ให้เสียงโดย อาเบะ อาสึชิ (อะนิเมะ) , จุน ฟุคุยามะ (ดราม่า ซีดี)
พระเอกของเรื่อง อายุ 14 ปี (ตอนแรกของเรื่อง ปัจจุบันอายุ 20 ปี) วาดรูปเก่งได้รับรางวัลมากมายในสมัยเด็ก เป็นเด็กมัธยมธรรมดาๆ ที่ยังไม่ได้วางแผนถึงเรื่องอนาคต วันหนึ่งเขาได้ลืมสมุดโน้ตไว้ที่โรงเรียนซึ่งในนั้นเขาได้วาดรูปของ อาซึกิ มิโฮะ ที่แอบชอบลงไปและกลัวว่าใครจะมาเปิดดูจึงรีบกลับมาเอา และก็ได้พบกับ อาคิโตะ ทาคากิ นั่งถือสมุดโน้ตเล่มนั้นไว้อยู่ในมือ ทำให้เขาตกใจกลัวว่า ทาคากิ จะรู้ว่าเขาแอบชอบ อาซึกิ อยู่ ทาคากิจึงได้ต่อลองกับเขาให้มาจับมือเขียนการ์ตูนกัน โดยให้มาชิโระวาดภาพ และทาคากิจะเป็นคนแต่งเรื่อง ตอนแรกมาชิโระไม่ยอมตกลง เย็นวันนั้นทาคากิได้เรียกมาชิโระให้ไปที่บ้านของอาซึกิ โดยบอกว่าตนมีเรื่องจะสารภาพกับอาซึกิ ทำให้มาชิโระคิดว่าทาคากิจะสารภาพรักกับอาซึกิ และก็สงสัยว่าทำไมต้องเรียกตนไปด้วย เมื่อไปถึง เรื่องที่จะสารภาพกลับไม่ใช่สารภาพรัก แต่เป็นการบอกว่า จะเป็นนักเขียนการ์ตูน มาชิโระจึงได้ตามน้ำไป และมาชิโระจึงได้รู้อีกว่า อาซึกิตั้งใจจะเป็นนักพากย์อะนิเมะ ทำให้มาชิโระสับสนระหว่างเรื่องของตัวเอง กับเรื่องของคุณอาที่เป็นนักเขียนการ์ตูน ที่ได้แอบชอบเพื่อนร่วมชั้น แต่ไม่กล้าสารภาพรัก มาชิโระเลยบอกกับอาซึกิไปว่า "ถ้าฝันเป็นจริงแล้ว ขอให้มาแต่งงานกันนะครับ" อาซึกิที่เขินอายได้วิ่งเข้าบ้านไป และตอบตกลงกลับมา
ตัวคันจิคำว่า โมริทากะ ยังอ่านได้ว่า ไซโค ที่แปลว่า สุดยอด ซึ่ง มาชิโระนั้นไม่ชอบชื่อนี้เพราะเวลาเรียกเหมือนกับการกลั่นแกล้งเขานั่นเอง
### มาชิโระ โนบุฮิโระ

(ญี่ปุ่น: ましろ　のぶひろ /เขียนด้วยคันจิ 真城 信弘; โรมาจิ: *Mashiro Nobuhiro*)
ให้เสียงโดย เคนจิ ฮามาดะ (อะนิเมะ) , ทากายูกิ ซากาสึเมะ (ดราม่า ซีดี)
คุณอาของโมริทากะ เป็นนักเขียนการ์ตูนเหมือนกับเขา โดยใช้นามปากกาว่า **คาวางุจิ ทาโร่** ปัจจุบันเสียชีวิตแล้ว เคยเขียนผลงานดังๆอย่าง **ตำนานสุดยอดมนุษย์** และคุณอาของมาชิโระ ได้มีคนที่ตนแอบชอบอยู่ซึ่งก็คือแม่ของอาสึกิ ชอบกันมาตั้งแต่ชั้น ป.5 แต่ไม่กล้าบอกรักเลยสักครั้ง ทำได้แค่เพียงส่งจดหมายให้กำลังใจกันเพียงเท่านั้น มีครั้งนึง โนบุฮิโระ เคยคิดจะโทรไปสารภาพรัก แต่เมื่อรู้ว่าเธอเป็นถึงเลขาฯ ประธานบริษัทจึงคิดว่า ความต่างชั้นมันยังมากเกินไป จึงคิดที่จะเขียนการ์ตูนให้ตนดังเสียก่อน ค่อยสารภาพรัก แต่ว่าเขาก็ได้เสียชีวิตลงเสียก่อน และแม่ของอาสึกิก็ได้แต่งงานไปแล้ว

ครอบครัว ทาคากิ
---------------

### ทาคากิ อาคิโตะ

ทาคากิ อาคิโตะ
(ญี่ปุ่น: たかぎ あきと /เขียนด้วยคันจิ: 高木 秋人; โรมาจิ: *Takagi Akito*)
ให้เสียงโดย ฮิโนะ ซาโตชิ (อะนิเมะ) , ชินโนะสึเกะ ทาจิบานะ (ดราม่า ซีดี)
เด็กหนุ่มอัจริยะอายุเท่ากับมาชิโระ ใฝ่ฝันอยากจะเป็นนักเขียนการ์ตูนแต่วาดภาพไม่เก่ง จึงได้ชวนมาชิโระมาวาดภาพให้ แต่ก็ไม่สำเร็จ เลยเรียกมาชิโระให้ไปที่บ้านของอาซึกิ แล้วก็ทำให้มาชิโระรู้ว่าอาซึกิอยากจะเป็นนักพากย์การ์ตูน และได้บอกกับอาซึกิว่าจะเป็นนักเขียนการ์ตูน โดยจะมีมาชิโระวาดภาพให้ ทาคากิ คบอยู่กับ มิโยชิ คายะ เพื่อนของ อาซึกิ มิโฮะ เพราะความเข้าใจผิด เรื่องที่ว่าทาคากิไปถามเรื่องความฝันของอาซึกิ เพราะทาคากิชอบเธอ และทาคากิยังบอกว่า อยากคุยด้วย อีก หลังจากที่เรื่องสั้นได้ลงใน อากามารุ จัมป์ ทำให้เพื่อนในโรงเรียนรู้ว่าพวกเขาได้จับมือกันเขียนการ์ตูน และอิชิซาว่าก็ได้เข้ามาโยะเย้ยว่า ภาพห่วยมาก ทำให้ทาคากิเกิดไม่พอใจเลยชกหน้าเข้าไปหนึ่งที และได้ถูกพักการเรียนเมื่อมาชิโระไปหาทาคากิที่บ้าน ก็ได้พบว่า มีคนอื่นอยู่ด้วย นั่นคือ มิโยชิ คายะ และ อิวาเสะ ไอโกะ ซึ่งทั้งสองคนนี้ชอบทาคากิ เลยมาถามให้แน่ใจว่า จะเลือกใครระหว่างสองคนนี่ แต่ทาคากิเลือกไม่ได้เลยถามว่า อยากให้ความฝันมาก่อน แล้วเรื่องคบกันไว้ที่หลังใครรับได้บ้าง มิโยชิบอกว่าไม่เป็นอะไร แต่ว่า ไอโกะไม่ยอมรับ เลยกลับบ้านไปสุดท้าย ทาคากิ ก็เลยคบกับมิโยชิ
มาชิโระจะเรียกทาคากิว่า ชูจิน (ญี่ปุ่น: シュージン; โรมาจิ: *Shūjin*) ที่แปลว่า นักโทษ เพราะว่ามาชิโระไม่พอใจที่ทาคากิเรียกชื่อ ของมาชิโระ ว่า ไซโค
### ทาคากิ คายะ

(ญี่ปุ่น: たかぎ かや /เขียนด้วยคันจิ: 高木 香耶; โรมาจิ: *Takagi Kaya*)
ให้เสียงโดย ยาฮากิ ซายูริ 
เดิมชื่อ มิโยชิ คายะ (ญี่ปุ่น: みよし かや /เขียนด้วยคันจิ: 見吉 香耶; โรมาจิ: *Miyoshi Kaya*) หลังจากแต่งงานกับอาคิโตะแล้วจึงเปลี่ยนมาใช้นามสกุลทาคากิ เธอเป็นเพื่อนของอาซึกิ และแฟนของทาคากิ อายุเท่ากันอาซึกิ โดยที่คบกับทาคากิเพราะว่าเข้าใจผิดคิดว่าทาคากิชอบ และได้มาหาทาคากิหลังจากที่โดนพักการเรียน เพื่อมาถามว่า จะเลือกใครระหว่างเธอกับอิวาเสะ สุดท้ายทาคากิก็เลือกเธอ เพราะว่าเธอยอมให้ทาคากิไล่ตามความฝันที่อยากจะเป็นนักเขียนการ์ตูน มิโยชิได้รับอนุญาตให้เข้าที่ทำงานของ มาชิโระ และ ทาคากิ เพื่อไปทำความสะอาด ในบางครั้งก็ให้ช่วยถมดำในการเขียนการ์ตูน

ครอบครัว อาซึกิ
---------------

### อาซึกิ มิโฮะ

(ญี่ปุ่น: あずき みほ /เขียนด้วยคันจิ: 亜豆 美保; โรมาจิ: *Azuki Miho*)
ให้เสียงโดย ฮายามิ ซาโอริ (อะนิเมะ) , มินาโกะ โคโตบุกิ (ดราม่า ซีดี)
นางเอกของเรื่อง อายุเท่ากับ มาชิโระ แอบชอบมาชิโระตั้งแต่ชั้นประถม และมาชิโระก็แอบชอบเธอตั้งแต่ชั้นประถมเหมือนกัน แต่ไม่เคยจะบอกรักกันเลยสักครั้ง กว่าจะรู้ว่าชอบกันก็อยู่ชั้น ม.3 กันแล้ว โดยรู้ในวันที่มาชิโระมาสารภาพว่าจะเป็นนักเขียนการ์ตูน และได้ขอเธอแต่งงานโดยสัญญาว่าถ้าฝันเป็นจริง (โดยการที่การ์ตูนของมาชิโระได้เป็นอะนิเมะและอาซึกิพากย์ตัวนางเอก) จะมาแต่งงานกัน ทำให้อาซึกิเขินได้วิ่งเข้าบ้านและตอบตกลงกลับมาทางอินเตอร์โฟน โดยมีข้อแม้ว่า จะไม่พบหน้ากันอีกจนกว่าฝันจะเป็นจริง จะคุยกันแค่ทางเมล์ ซึ่งไปซ้ำรอยกับที่ แม่ของอาซึกิ กับอาของมาชิโระเคยทำไว้
### อาซึกิ มิยูกิ

(ญี่ปุ่น: あずき みゆき /เขียนด้วยคันจิ: 亜豆 美雪; โรมาจิ: *Azuki Miyuki*)
ให้เสียงโดย คิคุโกะ อิโนะอุเอะ , ฮิโตมิ ฮาราดะ (ดราม่า ซีดี)
แม่ของอาสึกิ เคยแอบชอบคุณอาของโมริทากะ แต่ว่าไม่กล้าสารภาพรัก ทำได้เพียงแค่ส่งจดหมายให้กำลังใจกัน สุดท้ายก็รอไม่ไหวแต่งงานไปก่อน เธอเคยแอบยืนอ่าน โชเน็นจัมป์ ในร้านสะดวกซื้อ เพราะว่าผลงานของคุณอา ของโมริทากะ ลงพิมพ์อยู่ในนั้น

นักเขียนการ์ตูน
---------------

### นีซึมะ เอย์จิ

(ญี่ปุ่น: にいずま　えいじ /เขียนด้วยคันจิ: 新妻 エイジ; โรมาจิ: *Nīzuma Eiji*)
ให้เสียงโดย โนบุฮิโกะ โอกาโมโตะ 
นักเขียนการ์ตูนอัจฉริยะ อายุมากกว่าพวกมาชิโระ 1 ปี สามารถเขียนสตอรี่บอร์ดซี่รี่ย์ 19 หน้าเสร็จได้ภายในครึ่งชั่วโมง ซึ่งความสามารถนี้ทำให้พวกมาชิโระถึงกับตะลึง และได้ยกเขาขึ้นเป็นคู่แข่งคนสำคัญ แต่ว่านีซึมะกลับไม่ชอบการเขียนสตอรี่บอร์ดและการคุยงาน เพราะว่ามันไม่สนุก ซึ่งมาชิโระเคยมาเป็นผู้ช่วยให้กับนีซึมะ ในระหว่างที่ทาคากิกำลังคิดเนื้อเรื่องอยู่ และระหว่างนั้นมีผู้ช่วยอยู่อีก 2 คนคือ นาคาอิ โทคุโร่ และ ฟุคุดะ ชินตะ ทั้งมาชิโระและฟุคุดะ ได้ช่วยนีซึมะเขียนตอนที่ 5 ของซี่รี่ย์ที่นีซึมะเขียนอยู่เพราะว่ามันไม่สนุกเลย และทำให้นิซึมะยอมเขียนสตอรี่บอร์ดและยอมคุยงานได้สำเร็จ
### ฟุคุดะ ชินตะ

(ญี่ปุ่น: ふくだ　しんた /เขียนด้วยคันจิ: 福田 真太; โรมาจิ: *Fukuda Shinta*)
ให้เสียงโดย จูนิชิ สึวาเบะ 
นักเขียนการ์ตูน รู้จักกับพวกมาชิโระ หลังจากที่มาชิโระเข้าไปเป็นผู้ช่วยให้กับนีซึมะ เอย์จิ และได้ช่วยกันกับมาชิโระช่วยแก้ไขตอนที่ 5 ของซี่รี่ย์ที่นีซึมะเขียนอยู่ได้สำเร็จ ฟุคุดะไม่ค่อยพอใจกับจัมป์ในการวัดผลการตอบรับคะแนนสักเท่าไร เพราะว่าลำดับการลงการ์ตูนในจัมป์ จะมาจากลำดับความนิยมซึ่งเรื่องที่ความนิยมต่ำจะไปอยู่ท้ายเล่ม ทำให้การ์ตูนที่อยู่ท้ายเล่มไม่ค่อยมีคนอ่านความนิยมเลยน้อย และการ์ตูนที่ติดทะลึ่งอย่าง I's, ทูเลิฟรู และ อิจิโกะ 100% จะไม่มีคนลงคะแนนให้เพราะว่าในการลงคะแนนนั้น จะต้องเขียนชื่อและที่อยู่ ทำให้ไม่มีใครอยากให้คนอื่นรู้ว่า ตนชอบการ์ตูนประเภทนั้น
### อาโอกิ โค

(ญี่ปุ่น: あおき　こう /เขียนด้วยคันจิ: 蒼樹 紅; โรมาจิ: *Aoki Kō*)
ให้เสียงโดย อายาโกะ คาวาสึมิ 
มีชื่อจริงว่า อาโอกิ ยูริโกะ (ญี่ปุ่น: あおき　ゆりこ /เขียนด้วยคันจิ: 青木優梨子; โรมาจิ: *Aoki Yuriko*) เป็นคนแต่งเรื่องเช่นเดียวกัน ทาคากิ เคยจับคู่กับ นาคาอิ โทคุโร่ แต่งเรื่อง ไฮด์เอาท์ ดอร์ และโดนตัดจบพร้อมกับ นักสืบร้อยเล่ห์ Trap ในเวลาต่อมา จึงเลิกจับคู่กับนาคาอิ และวาดเรื่องใหม่ด้วยตัวของเธอเอง โดยเรื่องที่จะเขียนใหม่เป็นแนวความรักของหญิงสาว โดยมีช่างโชว์กางเกงในแทรกบ้าง ทำให้เธอไม่สามารถเขียนได้ จึงต้องการถามความรู้สึกจากผู้ชายบ้าง และก็ได้พบกับทาคากิ โดยบังเอิญซึ่งตอนนั้นทาคากิ ก็กำลังกลุ้มเรื่องเขียนเรื่องใหม่เหมือนกัน พวกเขาสองคนจึงได้ร่วมมือกัน ให้ข้อมูลของแต่ละฝ่าย จนเขียนการ์ตูนได้สำเร็จ และได้ลงใน อากามารุ จัมป์ฉบับเดียวกัน
### นาคาอิ โทคุโร่

(ญี่ปุ่น: なかい たくろう /เขียนด้วยคันจิ: 中井 巧朗; โรมาจิ: *Nakai Takurō*)
ให้เสียงโดย โทโมยูกิ ชิมูระ 
ชายวัยกลางคน ฝันอยากจะเป็นนักเขียนการ์ตูน แต่ก็ทำได้แค่เป็นผู้ช่วย ฝีมือในการวาดสุดยอดขนาดที่มาชิโระเห็นยังต้องตะลึง และได้ร่วมมือกับ อาโอกิ โค เขียนเรื่อง ไฮด์เอาท์ ดอร์ และได้เป็นซีรีส์ได้สำเร็จ แต่ว่าก็โดนตัดจบในเวลาต่อมา จึงได้ล้มเลิก และกลับไปเป็นผู้ช่วยของ ทาคาฮิม่า อดีตผู้ช่วยของพวกมาชิโระ ซึ่งได้ลงซีรีส์ไปแล้ว นาคาอิ เคยตกหลุมรัก อาโอกิ โค แต่ว่าหลังจากที่เป็นผู้ช่วยให้ ทาคาฮาม่า ก็ได้ตกหลุมรัก ผู้ช่วยอีกคน ที่เคยเป็นผู้ช่วยของพวกมาชิกโระเช่นกัน
### อิวาเสะ ไอโกะ

(ญี่ปุ่น: いわせ　あいこ /เขียนด้วยคันจิ: 岩瀬愛子; โรมาจิ: *Iwase Aiko*)
ให้เสียงโดย อายูมิ ฟูจิมูระ 
เธอชอบ อาคิโตะ อยู่ จึงเข้าไปขออาคิโตะจับมือ โดยที่อาคิโตะไม่คิดอะไรเพราะคิดว่า เป็นการท้าทายจากคู่แข่งที่เรียนได้คะแนนดีเหมือนกัน แต่ไอโกะบอกว่า นั่นคือการให้สัญญาว่าจะคบกัน อาคิโตะรู้เรื่องนี้ในวันที่ เธอกับคายะ มาถามว่าตกลงจะเลือกคบใครระหว่างเธอกับคายะ สุดท้ายก็โดนอาคิโตะหักอก เลยหันมาเขียนนิยายโดยใช้นามปากกาว่า อากินะ ไอโกะ (ญี่ปุ่น: あきな あいこ /เขียนด้วยคันจิ: 秋名愛子; โรมาจิ: *Akina Aiko*) และได้มาพบกับอาคิโตะ ในวันที่อาคิโตะนัดกับอาโอกิ โคว่าจะมาหาข้อมูลที่สวนสัตว์ จึงทำให้เธอรู้ว่า ยอดขายนิยายของเธอ เพียงแค่ 3 หมื่นเล่ม เมื่อเทียบกับการ์ตูนของพวกเขาซึ่งถ้าฮิตขึ้นมาขายได้เป็น ล้านเล่ม เธอจึงหันมาเขียนการ์ตูนแทน โดยผู้ดูแลของเธอคือ ฮัตโตริ อากิระ ผู้ดูแลคนแรกของพวกอาคิโตะ ฮัตโตริ จึงให้เธอจับมือกับ นีซึมะ เอย์จิ เขียนการ์ตูนเรื่อง Natural+ ซึ่งตีพิมพ์เพียง 10 ตอน ก็มีสถานีโทรทัศน์หลายช่อง ยื่นข้อเสนอมาขอลิขสิทธิ์ไปทำอะนิเมะ ภาคคนแสดง และอะนิเมะฉายในโรงภาพยนตร์
### ฮิรามารุ คาซึยะ

(ญี่ปุ่น: ひらまる かずや /เขียนด้วยคันจิ: 平丸 一也; โรมาจิ: *Hiramaru Kazuya*)
นักเขียนการ์ตูนอัจฉริยะอีกคน ผู้ไม่เคยอ่านการ์ตูนมาก่อน แต่ก่อนเป็นพนักงานบริษัทธรรมดา วันหนึ่งอยู่บนรถไฟเห็นจัมป์วางอยู่จึงหยิบมาอ่าน แล้วคิดว่า แบบนี้เราก็เขียนได้ จึงเขียนการ์ตูนไปส่งจัมป์
### ชิสึกะ เรียว

(ญี่ปุ่น: りゅう　しずか /เขียนด้วยคันจิ: 静河 流; โรมาจิ: *Shizuka Ryū*)

บรรณนาธิการจัมป์
----------------

### ฮัตโตริ อากิระ

(ญี่ปุ่น: はっとり あきら /เขียนด้วยคันจิ: 服部 哲; โรมาจิ: *Hattori Akira*)
ให้เสียงโดย เคนทาโร่ โทเนะ 

### ฮัตโตริ ยูจิโร่

(ญี่ปุ่น: はっとり ゆうじろう /เขียนด้วยคันจิ: 服部 雄二郎; โรมาจิ: *Hattori Yuujirou*)
ให้เสียงโดย ฮิโรฟูมิ โนจิมะ 

### มิอุระ โกโร่

(ญี่ปุ่น: みうら ごろう /เขียนด้วยคันจิ: 港浦 吾郎; โรมาจิ: *Miura Gorou*)

### ยามาฮิสะ มาซาคาสึ

(ญี่ปุ่น: やまひさ まさかず /เขียนด้วยคันจิ: 山久 雅和; โรมาจิ: *Yamahisa Masakazu*)

### ไอดะ โชอิจิ

(ญี่ปุ่น: あいだ そういち /เขียนด้วยคันจิ: 相田 聡一; โรมาจิ: *Aida Souichi*)

### โยชิดะ โคจิ

(ญี่ปุ่น: よしだ こうじ /เขียนด้วยคันจิ: 吉田幸司; โรมาจิ: *Yoshida Kouji*)

### บ.ก.ใหญ่ ซาซาคิ ฮิซาชิ

(ญี่ปุ่น: ささき　ひさし /เขียนด้วยคันจิ: 佐々木尚; โรมาจิ: *Sasaki Hisashi*)
ให้เสียงโดย เคนยู โฮริอุชิ

อ้างอิง
-------

1. 1 2 3 4 5 6 7 8 9 10 11 12 13 14  "Bakuman. (TV)". Anime News Network.

| * ด
* ค
* ก
วัยซนคนการ์ตูน โดย ทาเกชิ โอบาตะ |
| --- |
| ตัวละครหลัก | มาชิโระ โมริทากะ • อาซึกิ มิโฮะ • ทาคากิ อาคิโตะ • มิโยชิ คายะ • นีซึมะ เอย์จิ |
| ดูเพิ่มเติม | ตัวละครทั้งหมด • รายชื่อตอนมังงะ • รายชื่อตอนอะนิเมะ |